61961J0014
DOMSTOLENS DOM
AF 12. JULI 1962
Koninklijke Nederlandsche Hoogovens en Staalfabrieken N. V. mod Den Høje Myndighed for Det europæiske Kul- og Stålfællesskab
Sag 14/61
Processprog: Fransk
Angående:
Annullationssøgsmål mod den beslutning af 14. juni 1961, hvorved Den Høje Myndighed med tilbagevirkende kraft tilbagekaldte den fritagelse, der var givet sagsøgeren vedrørende udligningsordningen for importeret skrot.
Domskonklusion :
Søgsmålet forkastes, da det findes at savne fornødent grundlag.
Generaladvokatens forslag til afgørelse :
at sagsøgte frifindes.
Sammendrag
1.
Forvaltningsakt hvorved der skabes individuelle rettigheder eller tilsvarende fordele — denne retsakts ulovlighed — tilbagekaldelse med tilbagevirkende kraft og ex nunc — de pågœldendes konkrete situation som kriterium for afgørelsen (
1
)
2.
Forvaltningsakt hvorved der skabes individuelle rettigheder eller tilsvarende fordele — denne retsakts ulovlighed — tilbagekaldelse ex nunc — ingen falske eller ufuldstœndige oplysninger fra de berettigede som kriterium for afgørelsen
3.
Forvaltningsakt hvorved der skabes individuelle rettigheder eller tilsvarende fordele — denne retsakts ulovlighed — tilbagekaldelse med tilbagevirkende kraft — beslutninger der hjemler individuelle rettigheder og konstaterende beslutninger — passende frist for tilbagekaldelse — denne faktors relative betydning
4.
Den Høje Myndigheds beslutninger — tilstrœkkelig begrundelse — kriterier (
2
)
1.
Ved afvejningen af de interesser, hvoraf det afhænger, om en ulovlig beslutning skal tilbagekaldes med tilbagevirkende kraft eller ex nunc, er det vigtigt at tage de pågældendes konkrete situation i betragtning.
2.
Ved afvejningen af de interesser, hvoraf det afhænger, om en ulovlig beslutning skal tilbagekaldes med tilbagevirkende kraft eller ex nunc, er det forhold, at den berettigede ikke har fremkaldt beslutningen ved hjælp af falske eller ufuldstændige oplysninger, et af de kriterier, der må tages i betragtning, men dette udelukker dog ikke uden videre tilbagekaldelse med tilbagevirkende kraft.
3.
Princippet om, at en ulovlig forvaltningsakt kun kan tilbagekaldes inden for en passende frist, har mindre vægt, når det drejer sig om konstaterende beslutninger; det er da blot et af de kriterier, der må tages i betragtning ved interesseafvejningen.
4.
En begrundelse må anses for tilstrækkelig efter traktatens artikler 15 og 33, når såvel de pågældende som Domstolen af begrundelsen kan se, hvilke faktorer der har været afgørende for Den Høje Myndighed.
(
1
) – Jf. Sammendrag i dom 42 og 49/59 nr. 10, Sml. 1954 — 64, s. 248.
(
2
) – Jf. Sammendrag i dom 2/56 nr. 2. Sml. 1954 — 64, s. 41. Sammendrag i dom 6/64 nr. 1, Sml. 1956 — 64, s. 531.